Valsts aizsardzības loģistikas un iepirkumu centrs
(reģ. Nr. 40900035122)

APSPRIEDES ZIŅOJUMS
atklātā konkursā
“Transporta biļešu, apdrošināšanas polišu piegāde un viesnīcu rezervēšanas pakalpojums”
identifikācijas Nr. VALIC 2025/026/TN-P-AK
                                                                                                                                                                                                       Rīgā, 2025. gada 15. maijā
1. Apspriedes rīkotājs: Valsts aizsardzības loģistikas un iepirkumu centrs (turpmāk – Centrs), Biksēres iela 6, Rīga.
2. Apspriedes termiņš: no 2025. gada 25. aprīļa līdz 2025. gada 13. maijam.
3. Apspriedes priekšmets: visa veida transporta (gaisa, sauszemes un ūdens transporta) biļešu rezervācija un piegāde, naktsmītņu rezervācija un naktsmītņu pakalpojumu noformēšana un iegāde Latvijā un ārvalstīs, ceļojuma (komandējuma) apdrošināšanas polišu noformēšana un piegāde, vīzu un nepieciešamības gadījumā arī citu ceļojuma (komandējuma) dokumentu noformēšana (turpmāk – Pakalpojums) saskaņā ar tehnisko specifikāciju.
4. [bookmark: _Hlk185497396][bookmark: _Hlk190887575][bookmark: _Hlk191319251]Apspriedes dalībnieki: apspriedes laikā tika saņemti priekšlikumi 13.05.2025. (EIS e-konkursu apakšsistēmā) no SIA “Averoja”. 
5. Par kvalifikācijas prasībām:
	Nr.
p.k.
	Prasība
	Iesniedzamais dokuments
	Ieinteresētā piegādātāja SIA “Averoja” priekšlikumi, komentāri
	Komisijas galvenie secinājumi un vērtējums

	1. 
	Pieteikums, kurā pretendents apliecina savu dalību konkursā.
	Pieteikums par piedalīšanos konkursā saskaņā ar veidlapu.
	Nav priekšlikumu
	Iekļaujams kvalifikācijas prasībās

	2. 
	Apliecinājums, kurā pretendents norāda, ka ir neatkarīgi izstrādājis savu piedāvājumu.
	Apliecinājums par neatkarīgi izstrādātu piedāvājumu saskaņā ar veidlapu.
	Nav priekšlikumu
	Iekļaujams kvalifikācijas prasībās

	3. 4.

	Pretendents, piegādātāju apvienības biedrs un apakšuzņēmējs, vai persona uz kuras spējām pretendents balstās ir reģistrēts Latvijas Republikas Uzņēmumu reģistra Komercreģistrā 
vai 
	Reģistrācijas faktu Komisija pārbauda Uzņēmumu reģistrā publiski pieejamā datu bāzē. 

	Nav priekšlikumu
	

	
	līdzvērtīgā reģistrā ārvalstīs atbilstoši attiecīgās valsts normatīvo aktu prasībām.
	a) dokuments (skenēts oriģināls vai pretendenta apliecināta kopija), kas apliecina personas, kura pretendenta – juridiskas personas - vārdā paraksta piedāvājuma dokumentus, pārstāvības tiesības;
b) komersanta reģistrācijas apliecības kopija vai līdzvērtīgs dokuments, kuru atbilstoši attiecīgās valsts normatīvajiem aktiem ir izsniegusi kompetenta iestāde, kas ir tiesīga apliecināt komersanta reģistrācijas faktu.
	Nav priekšlikumu
	Iekļaujams kvalifikācijas prasībās

	4.
	[bookmark: _Hlk95152868][bookmark: _Hlk95153091]Pretendentam iepriekšējo 3 (trīs) gadu (2022., 2023., 2024., tajā skaitā 2025. gadā  līdz piedāvājuma iesniegšanas dienai) laikā  ir pieredze konkursa nolikumā noteikto ceļojumu aģentūras pakalpojumu (visu veidu transporta biļešu, vīzu, ceļojuma apdrošināšanas un citu ceļojumu dokumentu nodrošināšanā, viesnīcu rezervācijas) sniegšanā vismaz 2 (diviem) pasūtītājiem (juridiskām personām), no kuriem katram pretendents līguma vai vienošanās ietvaros ir veicis ne mazāk kā 100 (viens simts) aviobiļešu rezervēšanu un piegādi divu gadu laikā.
	Apliecinājums par pretendenta pieredzi saskaņā ar Elektronisko iepirkumu sistēmas (turpmāk -  EIS) e-konkursu apakšsistēmā šī konkursa sadaļā publicēto veidlapu (veidlapas sagatave tiks publicēta EIS e-konkursu apakšsistēmā šī konkursa sadaļā, izsludinot iepirkumu).

Iepirkuma komisijai ir tiesības pārbaudīt pretendenta sniegto ziņu patiesumu.
	Vēlamies norādīt, ka tā kā iepirkums ir apjomīgs, tad būtiski ir iekļaut prasību par pieredzi līdzvērtīgu Pasūtītāja esošajiem apjomiem.

Un līdz ar to noteikt, ka Pretendentiem ir pieredze vismaz 2 (diviem) pasūtītājiem (juridiskām personām), no kuriem katram pretendents līguma vai vienošanās ietvaros ir veicis ne mazāk kā 400 (četri simti) aviobiļešu rezervēšanu un piegādi viena gada laikā.
	Iesniegtais priekšlikums ir daļēji atbalstāms. Komisija vienojas prasību izteikt šādā redakcijā:

Pretendentam iepriekšējo 3 (trīs) gadu (2022., 2023., 2024., tajā skaitā 2025. gadā  līdz piedāvājuma iesniegšanas dienai) laikā  ir pieredze konkursa nolikumā noteikto ceļojumu aģentūras pakalpojumu (visu veidu transporta biļešu, vīzu, ceļojuma apdrošināšanas un citu ceļojumu dokumentu nodrošināšanā, viesnīcu rezervācijas) sniegšanā vismaz 2 (diviem) pasūtītājiem (juridiskām personām), no kuriem katram pretendents līguma vai vienošanās ietvaros ir veicis ne mazāk kā 200 (divi simti) aviobiļešu rezervēšanu un piegādi divu gadu laikā.

	5.
	Pretendents ir Starptautiskās gaisa transporta asociācijas (IATA - International Air Transport Association), turpmāk – IATA, vai ekvivalentas asociācijas biedrs. Ekvivalenta asociācija ir līdzvērtīga organizācija, kas darbojas līdzvērtīgā ģeogrāfiskā reģionā, darbojas ar līdzvērtīgiem mērķiem un uzdevumiem, tajā ir līdzvērtīgs biedru skaits u.c. salīdzināmas pazīmes. 
	Starptautiskās Gaisa transporta asociācijas (International Air Transport Association – IATA) vai ekvivalentas organizācijas izdota un spēkā esoša sertifikāta vai cita līdzvērtīga dokumenta, kas šo faktu apliecina, apliecināta kopija. 

	Nav priekšlikumu
	Iekļaujams kvalifikācijas prasībās

	6.
	Pretendents ir reģistrēts Patērētāju tiesību aizsardzības centra Tūrisma operatoru  un aģentu datubāzē saskaņā ar Ministru kabineta 2018. gada 26. jūnija noteikumiem Nr.380 “Noteikumi par kompleksa un saistīta tūrisma pakalpojuma sagatavošanas un sniegšanas kārtību un kompleksu un saistītu tūrisma pakalpojumu sniedzēju un ceļotāju tiesībām un pienākumiem”.
	Atbilstību minētajai prasībai komisija pārbaudīs Patērētāju tiesību aizsardzības centra tīmekļvietnē https://registri.ptac.gov.lv/registri/turisma-pakalpojumu-sniedzeji

Ja pretendents ir reģistrēts ārvalstī, tad pretendents iesniedz apliecinājumu, ka tas ir reģistrēts, licencēts vai sertificēts atbilstoši tā reģistrācijas (izcelsmes) valsts normatīvo aktu prasībām.
	Nav priekšlikumu
	Iekļaujams kvalifikācijas prasībās

	7.
	Pretendenta rīcībā līguma izpildes laikā būs vismaz 2 (divi) konsultanti, kuri atbilst šādām prasībām:
a) iepriekšējo 3 (trīs) gadu laikā  līdz piedāvājumu iesniegšanas termiņam ir pieredze vismaz 1 (viena) līguma izpildē (bijis patstāvīgi piesaistītais konsultants), kur iegūta pieredze korporatīvo klientu apkalpošanā ceļojumu pakalpojumu sniegšanā;
b) kuri Pakalpojuma izpildē spēj komunicēt ar Pasūtītāja darbiniekiem latviešu valodā (vismaz C1 līmenī).
	Pakalpojuma sniegšanā iesaistītā personāla CV, kas satur raksturojumu un/vai apliecinājumu atbilstībai konkursa nolikuma prasībām;

Piesaistīto speciālistu parakstīti pieejamības apliecinājumi, vai cita dokumentācija, kas apliecina, ka speciālisti līguma izpildei būs pieejami.
	Vēlamies norādīt, ka Pasūtītāja darbiniekiem ir jābūt pieredzei darbā ar klientiem, kas ir norādīti prasībā par uzņēmumu/iestādi. Ja uzņēmumam tiek prasīta pieredze darbā ar iestādi, kam nodrošinātas, piemēram, 100 aviobiļetes, tad arī darbiniekam ir jābūt pieredzei darbā ar šāda apjoma klientu.
	Iesniegtais priekšlikums ir noraidāms. Pasūtītāja ieskatā, apspriedes noteikumos izvirzītā prasība ir samērīga atbilstoši iepirkuma priekšmetam un veicina konkurenci.

	8.
	Pretendenta apstiprinātajā gada pārskatā par iepriekšējo pārskata periodu (2024. gads) likviditātes koeficients (apgrozāmie līdzekļi / īstermiņa saistības) ir ne mazāks par 1,00 (viens komats nulle).
	Pretendenta apstiprinātā gada pārskats par iepriekšējo pārskata periodu (2024.gadu) izraksts. Ja nav pienācis normatīvajos aktos noteiktais termiņš gada pārskata iesniegšanai par pēdējo finanšu pārskata gadu, tad pretendents ir tiesīgs iesniegt operatīvo bilanci.
	Nav priekšlikumu
	Iekļaujams kvalifikācijas prasībās


6. Par tehniskās specifikācijas projektu
	Nr.
p.k.
	Tehniskās specifikācijas prasība[footnoteRef:2] [2:  Jānorāda konkrēts tehniskās specifikācijas nosaukums un konkrēta prasība.] 

	Ieinteresētā piegādātāja priekšlikums, komentārs
	Iepirkuma komisijas secinājumi un vērtējums

	1.
	2.16. Pēc biļešu izpirkšanas Pretendentam jānodrošina iespēja mainīt brauciena laiku un datumu, uz biļetes norādītās personas vārdu, uzvārdu, kā arī ceļojuma (komandējuma) atcelšanas gadījumā jāparedz iespēja atmaksāt Pasūtītāja iztērētos līdzekļus atbilstoši attiecīgo pārvadājumu pakalpojumu sniedzēju nosacījumiem desmit darba dienu laikā, ja to paredz attiecīgais aviobiļešu tarifs. Ja pasūtītāja komandējamā persona uzrāda apliecinošo dokumentu no stacionāra, biļetes cena tiek kompensēta pilnā apmērā, ja to nodrošina tiešais pakalpojumu sniedzējs.


	1) Biļešu datumu, izbraukšanas laiku vai vārda/uzvārda maiņa tūrisma aģentūras nodrošina saskaņā ar tiešo pakalpojumu sniedzēju noteikumiem. Ja konkrētās tarifu klases būs iekļauta maiņa, tad to varēs nodrošināt. Diemžēl ir vairākas aviokompānijas, kuru noteikumi neparedz mainīt vārdu un uzvārdu. Līdz ar to pat, ja ir nepieciešams mainīt vārdu un uzvārdu, Pretendents to nespēs nodrošināt, jo to neparedz tiešo pakalpojumu sniedzēju noteikumi. 
2)Par naudas atmaksas termiņu atceltu biļešu gadījumā vēlamies norādīt, ka atsevišķiem piegādātājiem – pārvadātāju pakalpojumu sniedzējiem var būt noteikts garāks iztērēto līdzekļu atgūšanas termiņš nekā 10 darba dienas.
3)Par izziņām no stacionāra un pilnīgu biļešu atgriešanu: diemžēl nav iespējams atcelt biļeti uz tā pamata, ka pasūtītājs nevar lidot saslimšanas dēļ un par to viņam ir izsniegta izziņa no stacionāra. Aviokompānijas noteikumos nav paredzēti šādi nosacījumi. Eiropas lielākās aviokompānijas (Lufthansa, KLM) paredz naudas atmaksa gadījumos, ja tiek izsniegts sertifikāts par nāves gadījumu. Aviokompānijas Airbaltic lētākajiem tarifiem nav izņēmumu gadījumu uz kuru pamata var atgriezt naudu. Līdz ar to Pasūtītāja darbiniekam ir jābūt noformētai ceļojuma apdrošināšanai, kura paredz anulācijas risku un saskaņā ar apdrošināšanas noteikumiem tiek veikta atmaksa par iegādāto aviobiļeti. Tas, vai maksa tiek veikta pilnā apjomā vai daļēji, to nosaka apdrošināšanas kompānijas noteikumi. Parasti apdrošinātāji vēršas pie ceļojumu aģentūras un uzzina, cik ir iespējams atgūt atceļot konkrēto biļeti (piemēram, nodokļu apmēru) un sedz atlikušo starpību.

Vēlamies ieteikt veikt sekojošas izmaiņas:

2.16. Pēc biļešu izpirkšanas Pretendentam jānodrošina iespēja mainīt brauciena laiku un datumu, uz biļetes norādītās personas vārdu, uzvārdu saskaņā ar tiešo pakalpojumu sniedzēju noteikumiem, kā arī ceļojuma (komandējuma) atcelšanas gadījumā jāparedz iespēja atmaksāt Pasūtītāja iztērētos līdzekļus atbilstoši attiecīgo pārvadājumu pakalpojumu sniedzēju nosacījumiem desmit darba dienu laikā vai ilgākā termiņā, ja to nosaka attiecīgo pārvadājumu pakalpojumu sniedzēju nosacījumi, ja to paredz attiecīgais aviobiļešu tarifs. Ja pasūtītāja komandējamai personai ir noformēta ceļojuma apdrošināšanas polise, kas paredz ceļojuma anulāciju, un tiek uzrādīts apliecinošs dokuments no stacionāra, biļetes cena tiek kompensēta saskaņā ar apdrošināšanas kompānijas noteikumiem.
	Prasība netiks grozīta, jo pasūtītājs ir definējis tehniskās specifikācijas prasības  atbilstoši savām vajadzībām.

	2.
	[bookmark: _Hlk198022127]3.6. Pēc Pasūtītāja pieprasījuma Pretendentam jāgarantē naktsmītnes rezervācija un iespēja Pasūtītājam veikt apmaksu uz vietas naktsmītnē. Cenā ir jābūt iekļautiem visiem normatīvos aktos paredzētajiem nodokļiem un nodevām, kā arī brokastu izdevumiem.
	Diemžēl ir gadījumi, kad pilsētas nodokli nav iespējams apmaksāt iepriekš, jo pilsētas nodokļa maksājumi tiek administrēti atsevišķi no viesnīcas ienākumiem un tas ir pilsētas administrācijas noteikts maksājums, līdz ar to ir gadījumi, kad samaksa par pilsētas nodokli tie atteikta un Pasūtītāja darbiniekam tas ir jāmaksā uz vietas viensīcā. 
Vēlamies ieteikt veikt sekojošas izmaiņas:
3.6 Pēc Pasūtītāja pieprasījuma Pretendentam jāgarantē naktsmītnes rezervācija un iespēja Pasūtītājam veikt apmaksu uz vietas naktsmītnē. Cenā ir jābūt iekļautiem visiem normatīvos aktos paredzētajiem nodokļiem un nodevām, kā arī brokastu izdevumiem, vai arī jāinformē Pasūtītāja pārstāvis, ja rezervācijā nav iespējams iekļaut brokastis, nodokļus vai nodevas.
	Prasība netiks grozīta, jo pasūtītājs ir definējis tehniskās specifikācijas prasības  atbilstoši savām vajadzībām.

	3.
	[bookmark: _Hlk198022279]4.1. Pretendents nodrošina apdrošināšanas polišu noformēšanu un izdošanu katram ceļojumam (komandējumam) individuāli, apdrošinot Ministru kabineta 2010.gada 12.oktobra noteikumos Nr. 969 "Kārtība, kādā atlīdzināmi ar komandējumiem saistītie izdevumi" noteiktos riskus (t.sk., medicīniskie un transportēšanas izdevumi, nelaimes gadījums, bagāžas pazaudēšana, sabojāšana vai aizkavēšanās, ceļojuma apdrošināšanu, kas rodas reisu aizkavēšanās dēļ, civiltiesiskā atbildība, personu apliecinoša dokumenta nozaudēšana vai zādzība, izdevumi, kas rodas neparedzētās situācijās), ja vien Pretendents un Pasūtītājs nav vienojušies citādāk.
	Atsaucoties uz 4.7.punktā norādīto prasību, ka Apdrošinātājs sedz Apdrošinātās personas pierādāmos izdevumus, kas tai radušies saistībā ar plānotā ceļojuma anulēšanu/atcelšanu, pārtraukšanu vai nokavēšanu, tad vēlamies norādīt, ka ir jābūt noformētai polisei, kurā ir paredzēti šie riski. Tehniskās specifikācijas 4.1. punkts nosaka, ka minimāli ir jābūt noformētai polisei, kas atbilst MK noteikumos noteiktajām prasībām, bet tie neparedz ceļojuma atcelšanas risku.
Vēlamies ietikt izteikt 4.1. punktu sekojošā redakcijā, norādot konkrētus riskus:
Pretendents pēc Pasūtītāja pieprasījuma nodrošina apdrošināšanas polišu noformēšanu un izdošanu  (nosūtot elektroniski) katram ceļojumam individuāli, apdrošinot Ministru kabineta 12.10.2010. noteikumos Nr. 969 „Kārtība, kādā atlīdzināmi ar komandējumiem saistītie izdevumi” noteiktos riskus, ja Pasūtītājs nav noteicis citādi.
Pretendenta piedāvātajā apdrošināšanas polisē jāparedz vismaz šādu risku apdrošināšana: Medicīnas izdevumi, neatliekamās zobārstniecības izdevumi, medicīniskais transports, medicīniskais transports mītnes zemē, apdrošinātā repatriācija saslimšanas gadījumā, apdrošinātā repatriācija nāves gadījumā, apdrošināšanas izdevumi ārzemēs, ceļojuma izdevumi 1 (vienam) ģimenes loceklim, slimnīcas dienas nauda, nelaimes gadījumu apdrošināšana nāves gadījumā, nelaimes gadījumu apdrošināšana sakropļojuma/invaliditātes gadījumā, personiskā civiltiesiskā atbildība, ceļojuma anulācija/atcelšana, pārtraukšana, bagāžas nozaudēšana avio pārvadājuma laikā, bagāžas sabojāšana avio pārvadājuma laikā, bagāžas zādzība ceļojuma laikā, bagāžas aizkavēšanās, nokavēta ierašanās izlidošanas vietā, lidojuma aizkavēšanās vai īslaicīga atcelšana, nokavēts tranzīts, personas apliecinošu dokumentu nozaudēšana vai zādzība. Pasūtītāja pašrisks 0%.
	Prasība netiks grozīta, jo pasūtītājs ir definējis tehniskās specifikācijas prasības  atbilstoši savām vajadzībām.

	4.
	4.7. Apdrošinātājs sedz Apdrošinātās personas pierādāmos izdevumus, kas tai radušies saistībā ar plānotā ceļojuma anulēšanu/atcelšanu, pārtraukšanu vai nokavēšanu Apdrošinātās personas akūtas saslimšanas vai hroniskas saslimšanas pēkšņas saasināšanās, kuras dēļ tā, saskaņā ar ārsta atzinumu nevar doties komandējumā vai nevar turpināt iesākto ceļojumu.
	Apdrošinātāji nodrošina izmaksu atlīdzināšanu saskaņā ar noteikumiem.
Vēlamies ietikt izteikt 4.7. punktu sekojošā redakcijā, norādot konkrētus riskus:
4.7. Apdrošinātājs sedz Apdrošinātās personas pierādāmos izdevumus saskaņā ar apdrošināšanas noteikumiem, kas tai radušies saistībā ar plānotā ceļojuma anulēšanu/atcelšanu, pārtraukšanu vai nokavēšanu Apdrošinātās personas akūtas saslimšanas vai hroniskas saslimšanas pēkšņas saasināšanās, kuras dēļ tā, saskaņā ar ārsta atzinumu nevar doties komandējumā vai nevar turpināt iesākto ceļojumu.
	Prasība netiks grozīta, jo pasūtītājs ir definējis tehniskās specifikācijas prasības  atbilstoši savām vajadzībām.



7.  Par termiņu
	Nr.
p.k.
	Nosaukums
	Ieinteresētā piegādātāja priekšlikums, komentārs
	Iepirkuma komisijas secinājumi un vērtējums

	1.
	Piedāvājuma sagatavošanai un iesniegšanai nepieciešamais termiņš kalendārajās dienas.
	Ne mazāk kā 20 kalendārās dienas
	Piedāvājumu iesniegšanas termiņš tiks noteikts atbilstoši Publisko iepirkumu likuma regulējumam.











8. Vērtējums par apspriedes laikā saņemtajiem ieinteresēto piegādātāju priekšlikumiem: visi saņemtie priekšlikumi ir izvērtēti un iespēju robežās tiks ņemti vērā, izstrādājot iepirkuma dokumentāciju.
9. Iespējamā konkurence iepirkumā: iepirkumā tiks nodrošināta brīva konkurence starp ieinteresētajiem piegādātājiem, pretendentu kvalifikācijas prasībās un iepirkuma priekšmeta tehniskajā specifikācijā nav noteikti konkurenci ierobežojoši nosacījumi, tādejādi nodrošinot vienlīdzīgu un taisnīgu attieksmi pret visiem ieinteresētajiem piegādātājiem.

Komisijas priekšsēdētāja							Inguna Abzalone




Aivars Meikšāns, 20256081
aivars.meiksans@valic.gov.lv
[bookmark: _GoBack]

	
DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

2
VALIC 2025/026/TN-P-AK
